Az első világháború előtt a Földközi-tengeren hajtott végre a Monarchia jelenlétét demonstráló utakat. Részt vett az 1913-as balkáni háború elleni nemzetközi tiltakozó akcióban; ezen belül a Montenegrói Királyság blokádjában. Egyike volt az első hajóknak amelyek hidroplánokat használtak fel katonai célra. Az első világháborúban fedezte a földközi-tengeri német hajóraj (a "Goeben" és "Breslau") Isztambulba menekülését, 1915-ben pedig részt vett Ancona lövetésében. A háború végén átadták Olaszországnak és 1926-ban lebontották.